stanford-oval/wikipedia huggingface dataset:
Piiroinen Yhtiöt
Historia > 2010-luku

Mežaparksin laululava, Riika, Latvia
Mežaparksin suuri laululava (Mežaparks Great Bandstand) sijaitsee Latvian pääkaupungissa Riiassa. Laululavalla järjestetään viiden vuoden välein Latvian musiikki- ja tanssifestivaalit (Latvian Song and Dance Festival), joka on yksi maailman suurimpia festivaalitapahtumia. Unescon aineettoman kulttuuriperinnön listalle kuuluva tapahtuma järjestettiin ensimmäisen kerran 1873, ja Mežaparksiin se muutti 1955. Piiroinen toimitti yli 30 000 istuinpaikkaa, jonka suunnittelussa huomio kiinnitettiin siirreltävyyden ja varastoinnin helppouteen sekä materiaalivalintoihin. Kaikki penkit on varustettu viivakoodein, ”älyä” lisäämällä penkit on yksilöity huollon, varastoinnin ja sijoittelun helpottamiseksi. Penkkien runko on kuumasinkittyä terästä ja istuinlankut alipaineessa erikoiskäsiteltyä, kovatkin sääolosuhteet kestävää mäntyä.
Bolshoy Ice Dome, Sotši, Venäjä
Bolshoy Ice Dome on vuonna 2012 valmistunut monikäyttöareena, joka toimi Sotšin vuoden 2014 talvilolympialaisten jääkiekkoareenana. Areenalla pelaa KHL-joukkue HC Sotshi. Piiroinen toimitti areenan 12 000 istuinta.
Historia > 2020-luku

Tampereen Kannen areena, Tampere
13 000 istuimen katsomo monitoimiareenalle.
Helsingin olympiastadion, Helsinki
Maailman kauneimmaksi kuvattu Olympiastadion syntyi 1930-luvulla arkkitehtikilpailun tuloksena ja edustaa edelleen suomalaisen funktionalismin kirkkainta kärkeä. Uudistetun stadionin arkkitehtisuunnittelusta on vastannut työyhteenliittymä K2S ja NRT yhteistyössä ruotsalaisen arkkitehtitoimisto White Arkitekten ja alankomaalaisen Wessel de Jongen kanssa. Istuimien määrä on yli 36 000 kpl, materiaalina puukomposiitti.
Suomalaisen Työn Liiton Design from Finland -merkki Vuoden Designteko 2020
Polyeetteri-imidi

Polyeetteri-imidin rakenne
Polyeetteri-imidi eli PEI on polyeettereihin ja polyimideihin kuuluva polymeeri. Sen valmistuksessa käytettävät monomeerit ovat bisfenoli A, 4-nitroftaali-imidi ja m-fenyleenidiamiini. Polyeetteri-imidillä on useita käyttökohteita erityisesti korkean lämpötilan sovellutuksissa.
Ominaisuudet

Polyeetteri-imidi on termoplastista. Sen molekyylimassa on tavanomaisesti 30 000–75 000 g/mol. Polymeerin sulamispiste on noin 229 °C ja lasisiirtymälämpötila on noin 216 °C. Polyeetteri-imidi liukenee vain dikloorimetaaniin, kloroformiin ja N-metyylipyrrolidoniin. Yhdiste kestää useiden kemikaalien vaikutusta, mutta hydrolysoituu emäksisissä oloissa. Aine kestää hyvin myös UV- ja gammasäteilyä, eikä syty helposti palamaan. Polyeetteri-imidi on amorfinen polymeeri eli sen kiteisyysaste on alhainen.  Polyeetteri-imidin tiheys on 1,27–1,31 g/cm3. Polyeetteri-imidin taivutuslujuus ja vetolujuus ovat erittäin hyvät eikä se veny. Mekaaniset ominaisuudet säilyvät hyvinä noin 200 °C:n lämpötilaan saakka. Mekaanisia ominaisuuksia voidaan parantaa seostamalla lasikuidun kanssa.
Valmistus ja käyttö

Polyeetteri-imidin valmistuksen ensimmäisessä vaiheessa bisfenoli A ja 4-nitroftaali-imidi reagoivat muodostaen niin kutsutun BPA-di-imidin. Tämän yhdisteen imidiryhmät reagoivat ftaalianhydridin kanssa muodostaen happoanhydridiryhmiä ja muodotuva tuote on BPA-dianhydridi. BPA-dianhydridi reagoi m-fenyleenidiamiinin kanssa 170–180 °C:n lämpötilassa polyeetteri-imidiksi. Liuottemena reaktiossa käytetään diklooribentseeniä.
Polyeetteri-imidistä valmistetaan muun muassa kappaletuotteita ja kuituja. Käyttökohteita ovat esimerkiksi autojen ja lentokoneiden osat, ledit, steriloitavat lääketieteelliset laitteet, koeputket, sähkötekniikan ja elektroniikan komponentit, suojavaatteet ja mikroaaltoja kestävät astiat.
Propaganda records

| Propaganda records |
| --- | --- |

Perustettu:  1981
Perustajat:  Heikki Vilenius
Tyylilajit:  punk, hardcore
Kotisivu
Infobox OKNimi-testi OK: 
Propaganda records on vuonna 1981 perustettu suomalainen riippumaton levy-yhtiö. Yhtiön perusti Heikki Vilenius jatkamaan kustannustoimintaa punk-musiikin saralla liittyen vuodesta 1979 toimineeseen Propaganda-fanzineen. Yhtiön tuotanto on yhä tunnettua muun muassa Yhdysvalloissa ja Brasiliassa. 2000-luvulla tämän aikakauden suomalaiset yhtyeet ovat tehneet myös enemmän kiertueita näissä maissa. Tärkeimpänä musiikkisuuntauksena on ollut hardcore.
Historia

Propagandan ensimmäiset kokoelma-LP:t olivat Propaganda I – Russia Bombs Finland ja Propaganda – Hardcore'83, jotka jättivät vahvan jälkensä musiikkisuuntaukseen ja genreen hardcore -nimeen. Viime vuosina useammilta alun perin vain kokoelmayhtyeiltä on julkaistu albumi nyt jälkikäteen Saksassa jaeltavaksi usealla mantereella. Ensimmäiset yhtyeiden LP-julkaisut olivat 1982 joulukuussa Riistetyt LP "Valtion vankina" ja Appendix LP "Ei raha oo mun valuuttaa". Seuraavana vuonna levyt jo julkaistiin Länsi-Saksassa parin kymmenen seuraavan albumin ohella. Appendix-yhtyeessä aloittanut Olli Lindholm ja sanoittaja Jussi Hakulinen saivat myös seuraavana vuonna albumistaan timanttilevyt uudella Yö-yhtyeellään. Alusta asti yhtiö on silti julkaissut myös R&B- ja poprock-tyyppisiä äänitteitä.
Propaganda-levymerkin yhteydessä on toiminut muun muassa Kill City -levymerkki ja musiikkikustantaja Kill City Sound Oy. Muutoin yhtiön levyjä on julkaistu useilla levymerkeillä lisensoituna Suomessa, Euroopassa ja muillakin mantereilla. Tuotantoa löytyy muun muassa näillä levymerkeillä: Megamania, Megafon records, Fazer Finnlevy/Warner Music Finland, Lighthouse, Flamingo, Rock-O-Rama, Höhnie Records, Havoc Records, Assel Records, Lost and Found, Usina de Sangue ja Punk Rock Discos. 1991 perustettu Kråklund Records toimi lisensoijana ja jakeluyhtiönä tuotannolle vuoden 2007 loppuun asti. Nykyinen tuotannon jakelija on Playground Music Scandinavia.
Levyttäneet yhtyeet muun muassa

013
Aapeli Kissala
Aapeli Kissala & Antipatia
Alamaailma
Antikeho
Appendix
Bastards
Dachau
Dave Forestfield
Destrucktions
Elastic Boredom
The F.A.K. Pop Fast Rhythm
Flatbroke
Fucking Finland
H.I.C. Systeemi
Holy Dolls
Iku
Iku Tukiainen
Jarkka Rissanen
Jarkko Kinnunen
Jaska Koo
Jaska & Torpedo
Johnny Kenya
Johnny Kenya & Sagalla Band
Jussi Hakulinen
Jussi Kettu
Jussi Kettu Band
Kaaos
Kansan Uutiset
Karanteeni
Kaupungin Kaunein
Klimax
Korroosio
Kouvola United
Kuolema
Kuolleet Kukat
Lahden Raivaus
Maanalainen Pelastusarmeija
Maho Neitsyt
Mama and The Darkbreakers
Marionetti
Masa Mainds
Matti Päiväpuro
Massacre
Mellakka
Mickey and the Students
Murskahumppa
NATO
No Name
Nuket
Opium
O.S.S.Y
Plastic Tears
P.O.S.
Pyhät nuket
Poikkeustila
Protesti
Raato
Raivopäät feat. Friends
Rappio
Riistetyt
Rudi
Sancho Panza
Sekunda
Siouxie
Spanish Fly
Stix
Syksy
Takuu
Tampere SS
Tiger Shark
Tinneri
Terveet Kädet
Toinen Kierros
Uhkakuva
Vapaa Kalja
Varaus
Vaurio
Vesku Koivusalo
Viimeiset Kiusaukset
Äpärät
Aiheesta muualla

Propaganda recordsin kotisivu
Propaganda Myspacessa (englanniksi)
Playground Music Scandinavia kotisivu
Pixelmator

| Pixelmator |
| --- | --- |
 Suomenkielinen Pixelmator.
Kehittäjä:  Pixelmator Team Ltd.
Kehityshistoria
Vakaa versio:  3.9 (13. marraskuuta 2019)
Tiedot
Ohjelmistotyyppi:  kuvankäsittely
Alusta:  macOS
Lisenssi:  omisteinen
Aiheesta muualla
Verkkosivusto
Pixelmator on Pixelmator Team Ltd.:n kehittämä kuvankäsittelyohjelma macOS-käyttöjärjestelmälle. Ohjelma käyttää hyödyksi avoimen lähdekoodin ohjelmistokomponentteja sekä Mac OS X:n tekniikoita. Pixelmatorissa kuvia voi muokata valinnan, maalauksen, retusoinnin, värinmuokkaustyökalujen, tasojen, värin hallinnan, automatisoinnin ja heijastusnäytön kaltaisen käyttöliittymän avulla. Pixelmator käyttää kuvien muokkaukseen Macin grafiikkakiihdyttimen suomia tehoja hyödyntämällä Core Image- ja OpenGL-tekniikoita.
Ohjelmaa ei ole virallisesti saatavissa suomenkielisenä. Pixelmator Team Ltd. käyttää ohjelman kotoistukseen virallisia käännöspalveluja, joten käännösten määrä on rajallinen.
Ohjelman (vain versio 1.5.1 ja vanhempi) saa muutettua suomenkieliseksi kolmannen osapuolen erillisellä käännöspaketilla.
Historia

Pixelmator 1.0 julkaistiin 25. syyskuuta 2007 ja maksoi 59 dollaria.. Beta-versio tuli jakeluun jo 16. elokuuta 2007. Ohjelman kehittäjät avasivat betan aluksi julkiseen levitykseen mutta päättivät myöhemmin julkaista suljetun beta-version valitulle testiryhmälle.
12. toukokuuta 2008 Pixelmator Team Ltd. julkaisi Pixelmatorin version 1.2 nimellä Draftsman. Tämän julkaisun mukana tuli muutamia usein tarvittavia ominaisuuksia kuten käyrätyökalu, monikulmio- ja lassotyökalu, viivaimet, ohjemerkit sekä mahdollisuus tasausruudukon näyttämiseen.
Pixelmator 1.3 julkaistiin 11. marraskuuta 2008 koodinimellä tempo. Se paransi ohjelman vakautta sekä paransi suurien kuvatiedostojen käsittelyä. Sen mukana tuli myös ominaisuus, jolla taikasauvan, maalipurkin ja uuden, Magic Eraser -työkalun toleranssia pystyi säätämään lennossa, napsauta-ja-raahaa-toimintoa käyttäen. Myös Värisävy ja kirkkaus -toiminto, Korvaa väri -toiminto ja Väritä-toiminto uudistettiin. Tämän version myötä Pixelmator oli lopultakin saatavilla englannin ja saksan lisäksi muillakin kielillä – ranskaksi ja espanjaksi.
Pixelmatorin versio 1.4, koodinimeltään sprinkle toi mukanaan uuden maalausjärjestelmän sekä mahdollisuuden luoda edistyneempiä siveltimiä. Tämän version mukana tuli lisäksi tuki Adobe Photoshopin siveltimien tuomiselle ohjelmaan sekä uusi pilvimaisemien suodin. Versiossa 1.4.1 mukaan tuli kohinasuodin.
Ominaisuudet

Perustuu avoimen lähdekoodin ImageMagick-ohjelmaan
Käyttää Mac OS X:n Core Image ja Automator -komponentteja.
Tukee Adobe Photoshopin kuvia tasoineen sekä sataa muuta kuvatiedostomuotoa.
Kuvia muokataan tasojen avulla
Yli 20 työkalua valintaa, rajausta, maalausta, retusointia, tekstin kirjoittamista, mittausta ja navigointia varten.
16 värinkorjaustyökalua ja yli 50 suodinta.
Yhtenäinen Mac OS X:n ja iLife-ohjelmien kuten iPhoton kanssa.
Ohjelmasta käsin voi ottaa kuvia Macin iSight-kameralla.
Ohjelman Automator-toimintojen avulla voi muuntaa tiedostoja nopeasti.
tukee Mac OS X:n ColorSync-profiileja.
Aiheesta muualla

Kotisivu (englanniksi)
Pixelmator tutorials (englanniksi)
Polyeetterieetteriketoni

Polyeetterieetteriketonin rakenne
Polyeetterieetteriketoni eli PEEK on aromaattisiin polyeettereihin kuuluva polymeeri. Sen rakenteessa vuorottelevat eetteri- ja ketoniryhmät. Polyeetterieetteriketonilla on useita käyttökohteita, erityisesti korkeissa lämpötiloissa.
Ominaisuudet

Polyeetterieetteriketoni on termoplastinen polymeeri. Polymeerin moolimassa on tavanomaisesti 14 000–100 000 g/mol. Yhdisteen sulamispiste on polymeeriksi korkea, noin 334 °C, ja lasisiirtymälämpötila on 143–145 °C. Polyeetterieetteriketonin kiteisyysaste on 16–50 % ja tiheys on 1,26–1,53 g/cm3. Aine ei liukene veteen eikä orgaanisiin liuottimiin, se myös kestää useiden kemikaalien vaikutuksia. Väkevän rikkihapon vaikutuksesta polyeetterieetteriketoni reagoi muodostaen sulfonoidun polymeerin. Polymeeri kestää hyvin iskuja, kulutusta ja gammasäteilyä. UV-säteilynkesto ei ole yhtä hyvä. Polyeetterieetteriketonia voidaan vahvistaa lasikuidulla tai hiilikuidulla seostamalla.
Valmistus ja käyttö

Polyeetterieetteriketonia valmistetaan hydrokinonista ja 4,4'-difluoribentsofenonista natrium- tai kaliumkarbonaattien toimiessa emäksinä. Reaktio tapahtuu 280–350 °C:n lämpötilassa ja liuottimena käytetään difenyylisulfonia. Vaihtoehtoinen valmistusmenetelmä on kuumentaa fenoksifenoksibentsoehappoa metaanisulfonihappoliuoksessa.
Polyeetterieetteriketonista valmistetaan kuituja, kalvoja, pinnoitteita ja kappaletuotteita. Käyttökohteita ovat muun muassa kaapeleiden eristys, avaruustekniikassa, auton osien, lääketieteellisten laitteiden ja implanttien valmistus ja pakkausmateriaalina.
Rarotongan kuningaskunta

Rarotongan kuningaskunta (rarotongaksi Mātāmuatanga Rarotonga) oli Rarotongan saaren mukaan nimetty kuningaskunta, joka perustettiin nykyisille Cookinsaarille vuonna 1858. Vuonna 1888 siitä tuli omasta pyynnöstään Ison-Britannian protektoraatti ja vuonna 1893 sen nimi muutettiin Cookinsaarten liittovaltioksi.
Rarotongan lippu vuosina 1858–1888
Roald Aas

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Norja
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Squaw Valley 1960 | 1 500 m |  |
|  Pronssia | Oslo 1952 | 1 500 m |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Pronssia | Helsinki 1958 | yhteispisteet |  |
| EM-kilpailut  | EM-kilpailut  | EM-kilpailut  |  |
|  Pronssia | Oslo 1957 | yhteispisteet |  |
|  Pronssia | Oslo 1960 | yhteispisteet |  |
Roald Edgar Aas (25. maaliskuuta 1928 Oslo – 18. helmikuuta 2012) oli norjalainen pikaluistelun olympiavoittaja, maantie- ja ratapyöräilijä.
Aas voitti talviolympialaisissa 1 500 metrillä kultaa Squaw Valleyssa 1960 ja pronssia samalla matkalla Oslossa 1952. Cortina d'Ampezzon kisoissa 1956 hän sijoittui 5 000 metrillä kuudenneksi ja 1 500 metrillä kymmenenneksi. Squaw Valleyssa hän oli pronssinsa lisäksi 5 000 metrillä 25:s ja 10 000 metrillä 23:s.
Yleisluistelun MM-kilpailuista Aas saavutti pronssia vuonna 1958, samoin EM-kilpailuista vuosina 1957 ja 1960. Norjan mestaruuden hän voitti vuonna 1956, minkä lisäksi hän sijoittui seitsemästi hopealle ja kerran pronssille.
Aas oli myös maantie- ja ratapyöräilyn Norjan mestari. Hänelle myönnettiin useamman lajin menestyksestään vuoden 1956 Egebergs Ærespris. Aas kuoli 83-vuotiaana 18. helmikuuta 2012.
Pixels

| Pixels |
| --- | --- |
 Elokuvan mainosjuliste
Ohjaaja:  Chris Columbus
Käsikirjoittaja:  Tim Herlihy Timothy Dowling
Perustuu:  internet-lyhytelokuvaan Pixels (2010)
Tuottaja:  Adam Sandler Chris Columbus Allen Covert Mark Radcliffe Michael Barnathan
Säveltäjä:  Henry Jackman
Kuvaaja:  Amir Mokri
Leikkaaja:  Hughes Winborne
Pääosat:  Adam Sandler Kevin James Michelle Monaghan Peter Dinklage Josh Gad Brian Cox Ashley Benson Jane Krakowski
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures Happy Madison Productions 1492 Pictures
Levittäjä:  Columbia Pictures InterCom Netflix
Ensi-ilta:   24. heinäkuuta 2015  7. elokuuta 2015
Kesto:  105 minuuttia
Alkuperäiskieli:  englanti
Budjetti:  88 000 000 dollaria
Tuotto:  236 702 755 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Pixels on vuonna 2015 ensi-iltansa saanut Chris Columbuksen ohjaama komediallinen tieteis-toimintaelokuva. Sen pääosissa ovat Adam Sandler, Kevin James, Michelle Monaghan, Josh Gad, Peter Dinklage ja Brian Cox. Elokuvan on tuottanut Columbia Pictures.
Pixelsin ensi-ilta oli Yhdysvalloissa 24. heinäkuuta 2015. Suomessa ensi-ilta oli 7. elokuuta 2015.
Juoni

Vuonna 1982 NASA lähetti ulkoavaruuteen aikakapselin, joka sisälsi kuvamateriaalia Maan elämästä ja kulttuurista, tarkoituksena luoda rauhanomainen viestintä Maan ulkopuolisen elämän kanssa. Avaruusolennot kuitenkin erehtyvät tulkitsemaan klassikkovideopelien kuvamateriaalia sisältävän lähetyksen sodanjulistuksena heitä vastaan, joten he päättävät hyökätä Maahan käyttäen hyökkäystaktiikkoinaan peleistä saamiaan malleja. Yhdysvaltain presidentin on kutsuttava kasaripelit hallitsevat lapsuudenystävänsä apuun pelastamaan maailma tuholta.
Näyttelijät

| 0 | 1 | 2 |
| --- | --- | --- |
|  Adam Sandler  | … |  Sam Brenner   |
|  Kevin James  | … |  presidentti William Cooper   |
|  Josh Gad  | … |  Ludlow Lamonsoff   |
|  Peter Dinklage  | … |  Eddie Plant   |
|  Michelle Monaghan  | … |  Violet Van Patten   |
|  Brian Cox  | … |  amiraali Porter   |
|  Matt Lintz  | … |  Matty   |
|  Ashley Benson  | … |  Lady Lisa   |
|  Jane Krakowski  | … |  Jane Cooper   |
|  Denis Akiyama  | … |  Tōru Iwatani   |
|  Sean Bean  | … |  korpraali Hill   |
|  Affion Crockett  | … |  kersantti Dylan Cohan   |
Aiheesta muualla

Pixels Internet Movie Databasessa (englanniksi)
Ranskan historialliset maakunnat

Ranskan maakunnat ennen vallankumousta vuonna 1789.
Ranskan maakunnat (eri väreillä) suhteessa nykyisiin departementteihin.
Ranskan historialliset maakunnat eli provinssit (ransk. anciennes provinces) ovat entisiä maakuntia, joihin Ranska jakautui ennen Ranskan vallankumousta. Ne menettivät hallinnollisen merkityksensä vuonna 1790, jolloin niiden tilalle perustettiin pienemmät, yleensä jokien mukaan nimensä saaneet departementit. Paljon myöhemmin, vuonna 1968, kuitenkin perustettiin departementteja laajemmat hallintoalueet, régions, jotka suunnilleen vastaavat vanhoja maakuntia ja joista monilla on myös vanhojen maakuntien nimet. Virallisesti niistä ei kuitenkaan käytetä nimitystä province.
Luettelo Ranskan historiallisista maakunnista

| 0 | 1 | 2 |
| --- | --- | --- |
Ranskan provinssit. Luettelossa on ensin suomenkielinen nimi; vuosi, jolloin maakunnasta tuli osa Ranskaa, sekä maakunnan pääkaupungin nimi.
|  Île-de-France (987, Pariisi)  Berry (1101, Bourges)  Orléanais (1198, Orléans)  Normandia (1204, Rouen)  Languedoc (1270, Toulouse)  Lyonnais (1313, Lyon)  Dauphiné (1343, Grenoble)  Champagne (1361, Troyes)  Aunis (1371, La Rochelle)  Saintonge (1371, Saintes)  Poitou (1416, Poitiers)  Akvitania (1453, Bordeaux)  Burgundi (1477, Dijon)  Picardie (1482, Amiens)  Anjou (1482, Angers)  Provence (1482, Aix-en-Provence)  Angoumois (1515, Angoulême) |   Bourbonnais (1527, Moulins)   La Marche (1527, Guéret)   Bretagne (1532, Rennes)   Maine (1584, Le Mans)   Touraine (1584, Tours)   Limousin (1589, Limoges)   Foix (1607, Foix)   Auvergne (1610, Clermont-Ferrand)   Béarn (1620, Pau)   Alsace (1648, Strasbourg)   Artois (1659, Arras)   Roussillon (1659, Perpignan)   Flanderi (1668, Lille)   Franche-Comté (1678, Besançon)   Lorraine (1766, Nancy)   Korsika (1768, Ajaccio)   Nivernais (1789, Nevers)  |  |
Vallankumouksen jälkeen Ranskaan on liitetty vielä seuraavat alueet, jotka toisinaan myös luetaan Ranskan maakuntiin:
| 0 | 1 | 2 |
| --- | --- | --- |

   Comtat Venaissin (1791, Avignon)   Mulhouse (1798)   Savoiji (1860, Chambéry)   Nizzan kreivikunta (1860, Nizza)   Montbéliard (1816, Montbéliard) :
Porin Karhu HT

| Porin Karhu HT |
| --- | --- |

Perustettu:  2000
Lakkautettu:  2022
Kaupunki:  Pori, Suomi
Kotiareena:  Isomäki Areena
– kapasiteetti:  6 150
Sarjataso:  Suomi-sarja
Värit:                
Päävalmentaja:   Tomi Ojanen
Kapteeni:  Kasperi Nuto
Yhteistyöseurat:  Porin Ässät (SM-liiga)
Mestaruudet:  1: (2021)
Infobox OKVirheellinen NIMI-arvo: 
Karhu HT oli porilainen vuonna 2000 perustettu jääkiekkoseura, joka pelasi Suomen kolmanneksi korkeimmalla sarjatasolla Suomi-sarjassa. Karhu HT luopui paikastaan Suomi-sarjassa kesken kauden 2022-2023 hävittyään kaikki pelaamansa 13 ottelua. Seuran pelaamat ottelut mitätöitiin.
Nykyinen kokoonpano

| Karhu HT kaudella 2021–2022 n · k · > Kokoonpano | Karhu HT kaudella 2021–2022 n · k · > Kokoonpano | Karhu HT kaudella 2021–2022 n · k · > Kokoonpano | Karhu HT kaudella 2021–2022 n · k · > Kokoonpano | Karhu HT kaudella 2021–2022 n · k · > Valmentajat | Karhu HT kaudella 2021–2022 n · k · >  | Karhu HT kaudella 2021–2022 n · k · >  |
| --- | --- | --- | --- | --- | --- | --- |
|  Maalivahdit   29    Ossi Niemi    31    Remy Pennanen    35    Toni Pöysti    72   Kasperi Kotkaniemi Puolustajat   7    Roope Elo    11    Mikko Kotikivi    20    Nikolas Siitari    22    Ville Nieminen    25    Miikka Huhtala    40   Teemu Vuorisalo    44   Atte Valli    55    Bayley Kubara    71    Mats Alitalo  (A) |  |  Hyökkääjät   13    Esko Gröhn  (A)    17    Jesse Kalke    18    Arttu Rajamäki    21    Jiri Keskinen    29    Elias Yli-Anttila    38    Eero Westerlund    61    Henri Keskilohko    63    Niko Ahokas    67    Lauri Sikoniemi    73    Arttu Salminen    77    Ville-Petteri Mäkinen    81    Saul Muradi    86   Julius Harttunen    97   Kasperi Nuto (C) |  |  Päävalmentaja Tomi Ojanen  Selitykset (C) Kapteeni  (A) Varakapteeni  Lähde: Eliteprospects eliteprospects.com. Päivitetty: 29. lokakuuta 2022  |  |  |
Aiheesta muualla

Karhu HT:n kotisivut (Arkistoitu – Internet Archive)
Polyeetteriketoniketoni

Polyeetteriketoniketonin rakenne
Polyeetteriketoniketoni tai PEKK on aromaattisiin polyeettereihin kuuluva polymeeri. Polyeetteriketoniketonilla on käyttökohteita erityisesti korkeissa lämpötiloissa.
Ominaisuudet

Polyeetteriketoniketoni on termoplastinen polymeeri. Yhdisteen sulamispiste on polymeeriksi korkea, noin 386 °C, ja lasisiirtymälämpötila on 165 °C. Polymeeri ei liukene veteen eikä orgaanisiin liuottimiin, ja se myös kestää useiden kemikaalien vaikutuksia. Väkevät ja hapettavat hapot reaoivat sen kanssa. Polyeetteriketoniketonin tiheys on 1,28–1,31 g/cm3. Aine on amorfinen tai osittain kiteinen, ja kiteisyysaste on 0–35 %. Mekaanisilta ominaisuuksiltaan polymeeri on vahva, kova ja jäykkä ja kestää hyvin kulutusta ja säteilyn vaikutuksia. Polyeetteriketoniketonia voidaan vahvistaa lasikuidulla seostamalla.
Valmistus ja käyttö

Polyeetteriketoniketonia valmistetaan difenyylieetterin ja tereftaloyylikloridin reaktiolla. Tereftaloyylikloridin joukossa on hieman isoftaloyylikloridi, joka alentaa muodostuvan polymeerin kiteisyyttä, sulamispistettä ja lasisiirtymälämpötilaa. Reaktion liuottimena käytetään nitrobentseeniä ja katalyyttinä alumiinikloridia tai antimonipentakloridia.
Polyeetteriketoniketonia käytetään esimerkiksi avaruustekniikassa, autojen osien ja kemianteollisuuden putkien valmistamiseen, sähköneristeenä ja lääketieteellisten implanttien valmistamiseen. Käyttökohteiden yleistymistä vaikeuttaa polyeetteriketoniketonin korkea hinta ja työstöön vaadittava korkea lämpötila.
Plattsburgh

| Plattsburgh |
| --- | --- |
 MacDonough-monumentti kaupungintalon edessä.

 Koordinaatit: 44°41′43″N, 73°27′30″W 
Valtio:  Yhdysvallat
Osavaltio:   New York
Piirikunta:  Clinton
Pinta-ala:  
 – Kokonaispinta-ala:  17,0 km²
 – Josta vettä:  4,0 km² 
Korkeus:  42 m
Väkiluku (2010):  19 989
 – Väestötiheys:  1 200 as./km²
Aikavyöhyke:  UTC-5 (kesäaika UTC-4)
 
 cityofplattsburgh-ny.gov 
Infobox OKVirheellinen NIMI-arvo: 
Plattsburgh on kaupunki New Yorkin osavaltiossa Yhdysvalloissa. Sen väkiluku oli vuoden 2010 väestönlaskennassa 19 989. Plattsburgh on Clintonin piirikunnan hallintokeskus.
Väestö

Kaupungin asukkaista 85,4 prosenttia on valkoisia, 26,2 prosenttia valkoisia ja 4,08 prosenttia mustia ja 3,87 prosenttia latinalaisamerikkalaisia. 96,4 prosenttia asukkaista on Yhdysvaltain kansalaisia. Kaupungin väestön keski-ikä on 28,4 vuotta.
Kuvia kaupungista

Plattsburghin keskustaa.
Kaupungintalo.
Roomalaiskatolinen kirkko.
Aiheesta muualla

Kuvia tai muita tiedostoja aiheesta Plattsburgh Wikimedia Commonsissa
Kaupungin kotisivut